钦定古今图书集成/理学汇编/文学典/第093卷 > 潘廷坚
## 钦定古今图书集成/理学汇编/文学典/第093卷 > 潘廷坚

按《太平府志》：“廷坚，字叔闻。先世多业儒，有名江左，然
皆遁迹丘园，不干禄仕。至廷坚天资颖拔，学问老成，
教乡邦多所成就。元时用荐为富阳县学教谕。岁乙
未，迎明祖驻跸太平，遂擢本府儒学教授。循循善诱，
尤重德行。明年取金陵，改为中书博士。庚子除金华
同知。壬寅，召入拜翰林学士。四年，充会试主文官，列”
宋濂之上，后以年老致仕。廷坚为人慎密谦恭，未尝
有过，为时所重。诗文亦多可观。子黼。